CELEX: 62021TN0162
Language: da
Date: 2021-03-22 00:00:00
Title: Sag T-162/21: Sag anlagt den 22. marts 2021 — BZ mod ECB

17.5.2021   
            
            
               DA
            
            
               Den Europæiske Unions Tidende
            
            
               C 189/21
            
         
      Sag anlagt den 22. marts 2021 — BZ mod ECB
      (Sag T-162/21)
      (2021/C 189/23)
      Processprog: engelsk
      
         Parter
      
      
         Sagsøger: BZ (ved advokat H. Tettenborn)
      
         Sagsøgt: Den Europæiske Centralbank (ECB)
      
         Sagsøgerens påstande
      
      
                  —
               
               
                  Direktionens afgørelse af 17. november 2020 og af 12. januar 2021 vedrørende gennemførelsen af dom af 28. maj 2020 i sag T-483/16 RENV annulleres, for så vidt som denne afgørelse fastsætter en (utilstrækkelig) erstatning på kun 50 000 EUR og pålægger sagsøgeren tavshedspligt med hensyn til ECB’s skrivelse af 12. januar 2021.
               
            
                  —
               
               
                  Sagsøgeren tilkendes erstatning på 30 000 EUR for den ikke-økonomiske og immaterielle skade, som sagsøgeren har lidt som følge af, at ECB ikke har foretaget en korrekt gennemførelse af dom af 28. maj 2020 i sag T-483/16 RENV.
               
            
                  —
               
               
                  Sagsøgte tilpligtes at bære sine egne omkostninger samt at betale sagsøgerens omkostninger i denne sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om tilsidesættelse af artikel 266 TEUF, herunder undladelsen af: a) at afhjælpe de tidligere virkninger af de annullerede afgørelser, b) at tildele sagsøgeren en rimelig erstatning for alle de ulemper og følger heraf, som hun er blevet forvoldt, c) at informere hende korrekt med hensyn til gennemførelsen af direktionens afgørelse af 17. november 2020 eller i det mindste med hensyn til de væsentligste dele af denne afgørelse, og d) at give hende mulighed for at videresende ECB’s skrivelse af 12. januar 2021 til modtagere i og uden for ECB.
               
            
                  2.
               
               
                  Andet anbringende om tilsidesættelse af gennemsigtighedsprincippet og princippet om god forvaltningsskik samt af artikel 41 i Den Europæiske Unions charter om grundlæggende rettigheder.
               
            
                  3.
               
               
                  Tredje anbringende om tilsidesættelse af omsorgspligten, af medarbejdertrivslen og af artikel 21 og 31 i Den Europæiske Unions charter om grundlæggende rettigheder.
               
            
                  4.
               
               
                  Fjerde anbringende om tilsidesættelse af begrundelsespligten og tilsidesættelse af artikel 41 i Den Europæiske Unions charter om grundlæggende rettigheder.